Arne Nevanlinna

Arne Edvard Nevanlinna (5. kesäkuuta 1925 Helsinki − 7. elokuuta 2016 Helsinki) oli suomalainen kirjailija ja arkkitehti. Hän oli professori (h.c.) vuodesta 1986.

Nevanlinnan kirjalliseen tuotantoon kuuluvat muun muassa teokset Isän maa, Meidän sota, Harharetkiä Helsingissä ja Fasadin henki eli arkkitehtuurisanastoa ujoille (yhdessä Anja Kervanto Nevanlinnan kanssa). Aiheet ja tyyli vaihtelevat sukukronikasta persoonalliseen jutunkerrontaan ja muisteluun sekä tiukasti kantaa ottavaan asiatekstiin. Hänen tekstinsä pysyvät etäällä sellaisesta paatoksesta, joka liitetään usein varsinkin sota-ajan muisteluteoksiin.

Nevanlinnan esikoisromaani Marie oli vuoden 2008 Finlandia-palkintoehdokkaana. Tammikuussa 2009 ilmestyi kirjoituskokoelma Vallan reunassa, joka perustuu Nevanlinnan blogikirjoituksiin kevään 2007 ja syksyn 2008 välisenä aikana. 

Nevanlinna oli yksi WSOY:n kirjallisuussäätiön tunnustuspalkinnon saajista vuonna 2012. Palkinto on tunnustus merkittävästä työstä kotimaisen kirjallisuuden ja lukuharrastuksen edistämisessä.

Teokset

Katso myös 
 Neovius-Nevanlinna

Lähteet

Aiheesta muualla 
 Arne Nevanlinnan kotisivu ja blogi
 Nevanlinnan Marie Aamun kirjassa (1.4.2008) Ylen Elävä arkisto.
 Arne Nevanlinnan muistokirjoitus Helsingin Sanomissa
Arne Nevanlinnan kirjoituksia niin & näin -lehdessä.

Suomalaiset kirjailijat
Suomalaiset arkkitehdit
Suomalaiset professorin arvonimen saaneet
Vuonna 1925 syntyneet
Vuonna 2016 kuolleet